Għaddej xogħol ta skavar fuq is-sit tal-iskola primarja l-ġdida fir-Rabat Għawdex. Fuq il-mezzi soċjali, il-Ministru għall-Edukazzjoni, Owen Bonnici qal li ġie deċiż li l-iskola primarja l-ġdida tkun fil-kampus edukattiv li diġà jeżisti fir-Rabat. Spjega li fil-binja tal-iskola l-ġdida se jkun hemm ukoll kindergarten, ċentru għall-ħarsien tat-tfal u bosta faċilitajiet sportivi. Żied jgħid li dan il-proġett se jkun jinvolvi wkoll it-tisbiħ estensiv tal-iskola medja (Forms 1 & 2) li diġà hemm fil-viċin. Qal li dan kollu se jsir b’investiment ta’ madwar €10 miljuni. Il-Ministru Bonnici spjega li fl-aħħar jiem beda x-xogħol ta’ skavar li qed isir taħt is-sorveljanza tal-arkeoloġisti minħabba xi fdalijiet arkeoloġiċi li kienu nstabu fl-istess sit.